MINTA
Motivációs levél

Tisztelt Hölgyem/Uram!

Ezúton szeretném az X napilapban újságnév, vagy internetes cím meghirdetett csoportvezetői pozíciójukat megpályázni. Amennyiben konkrét pozíciót pályázol meg, feltétlenül tüntesd fel, hogy hol leltél rá a hirdetésre, és mi a pozíció pontos neve, esetleg hivatkozási száma. 

Mint ahogyan önéletrajzomból is kitűnik, több mint X éves tapasztalattal rendelkezem, és nagy gyakorlatot szereztem pénzintézeti vonalon. Összefoglalva írd le a tapasztalatodat, összesen hány év vezetői-, vagy ugyanazon pozícióban eltöltött évet tudsz magad mögött, vagy összesen hány évig volt részed egy-egy tevékenységben.
Számomra nem gond 10-20 fős csoport irányítása, és összefogása, az esetleges munkatársi konfliktusok kezelése, szem előtt tartva a minőségi ügyfélkapcsolatot.

Tanulmányaim során átfogó ismereteket szereztem a pénzügyi, gazdasági vonalon, és készen állok arra, hogy tovább képezzem magam amennyiben szükséges. Foglald össze tanulmányaidat, és esetleg írd le, mért választottad ezt a területet, mi miatt áll közel hozzád.

Több mint X éves pénzintézetnél eltöltött vezetői gyakorlatom után családi – férjem –építőipari vállalkozásában tettem próbára magam. Sokrétű sikereket értünk el, mind munkaerőfejlesztés, mind forgalomnövekedés szempontjából. Ird le az elért eredményeidet!
Jelenleg szeretnék visszatérni újra a pénzügyi a területre, hiszen ezt a területet érzem igazán testhezálló munkakörnek. Miért szeretnél váltani, és miért tetszene számodra a megpályázott állás.

Munkatársaim kitartó, lelkiismeretes, segítőkész embernek ismertek meg. Írd le néhány (max 3-4) pozitív tulajdonságodat, add a szavakat munkatársaid szájába, hogy hitelesebb legyen, kerüld az elcsépelt jellemzőket, mint pl. megbízható, jó kommunikációs képességű.  Célom egy olyan stabil munkahelyen, hosszútávon, fiatalos környezetben dolgozni, ahol munkámmal hozzájárulhatok a cég sikereihez. Végül vázold fel céljaidat.

Terjedelmét tekintve egy „szellős” oldal legyen. 
SOK SIKERT!!!!

Szolnok, 2002-08-08

Üdvözlettel:

Fehér Virág